L'alcalde de Sagunt felicita el Nadal a tota la ciutadania amb un dibuix d'un usuari de Socoltie
16 de desembre 2020

![](/media/2y5osv2w/81-img_3117_cuerpo.jpg)  
  

L'alcalde de Sagunt, Darío Moreno, ha presentat este matí la postal amb la qual felicita el Nadal a tota la ciutadania i a tot el personal del Consistori. Es tracta d'una postal realitzada per José Antonio, un usuari del Centre Ocupacional Socoltie, amb diversitat funcional de mobilitat.

La felicitació l'ha realitzada amb pintures i pilotes de diferents grandàries, dibuixant un ninot, i formant xicotets cercles amb la punta dels dits, per a aconseguir una postal de temàtica nadalenca.​

 ![](/media/uiceyi2a/81-img_3125_cuerpo.jpg)

Moreno ha assegurat que en estos temps de pandèmia «**és important donar-li valor a les coses xicotetes** ». Per este motiu, i com és habitual per a la creació de la postal, «**des d'Alcaldia sempre intentem comptar amb diferents col·lectius de la ciutat que fan una especial labor social**». Quant a la felicitació d'enguany, «**li donem les gràcies a Antonio perquè ens ha cedit el seu dibuix per a la nostra felicitació nadalenca**».

L'alcalde ha aprofitat per a agrair tota la labor del C.O. Socoltie. «**És important que tots els col·lectius tinguen visibilització i us agraïm de cor la vostra participació**», ha conclòs.

  

![](/media/0ann1ibq/81-felicitacion-navidena-alcalde-de-sagunto_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-felicita-el-nadal-a-tota-la-ciutadania-amb-un-dibuix-d-un-usuari-de-socoltie/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-felicita-el-nadal-a-tota-la-ciutadania-amb-un-dibuix-d-un-usuari-de-socoltie/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-felicita-el-nadal-a-tota-la-ciutadania-amb-un-dibuix-d-un-usuari-de-socoltie/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-felicita-el-nadal-a-tota-la-ciutadania-amb-un-dibuix-d-un-usuari-de-socoltie/)